"Ο Αρχαίος των Ημερών τοποθετεί Διαβήτη στη Γη", προμετωπίδα στο αντίγραφο K του *Ευρώπη μια Προφητεία*
**Ο Αρχαίος των Ημερών** είναι ένα σχέδιο του Ουίλλιαμ Μπλέηκ που δημοσιεύθηκε αρχικά ως προμετωπίδα σε ένα έργο του 1794, *Ευρώπη μια Προφητεία*. Δείχνει τον Ούριζεν να σκύβει σε ένα κυκλικό σχέδιο με ένα σύννεφο σαν φόντο. Το προτεταμένο χέρι που κρατά ένα διαβήτη πάνω από το πιο σκοτεινό κενό από κάτω. Όπως σημειώνεται στο *Life of William Blake* του Γκίλκραϊστ, το σχέδιο ήταν «ένα το μοναδικό αγαπημένο του Μπλέικ και ως τέτοιο ήταν πάντα ευτυχής να το αντιγράφει». Ως εκ τούτου υπάρχουν πολλές σωζόμενες εκδοχές για το έργο, συμπεριλαμβανομένου ενός ολοκληρωμένου για τον Φρέντερικ Τέιθαμ μόνο εβδομάδες πριν από τον θάνατο του Μπλέικ.

Το Βρετανικό Μουσείο σημειώνει ότι ένα αντίγραφο, ανακτημένο το 1885, είχε αποκλειστεί από επιστημονικό κατάλογο έργων του Μπλέικ, του 1982, από τον Martin Butlin γεγονός που υποδεικνύει ότι ο συγγραφέας αμφέβαλε για την πατρότητά του.

Πρώιμοι κριτικοί του Μπλέικ σημείωσαν το έργο ως ένα από τα καλύτερα, και ένα από τα αγαπημένα του ίδιου του καλλιτέχνη. Μια περιγραφή από τον Ρίτσαρντ Τόμσον, στο *Nollekens and His Times* του John Thomas Smith, ήταν για «... ένα πολύ καλό δείγμα τέχνης, και πλησιάζει σχεδόν το μεγαλείο του Ραφαέλ ή του Μικελάντζελο» και ότι αντιπροσωπεύει το γεγονός που περιγράφεται στο Βιβλίο των Παροιμιών viii. 27, «όταν έθεσε το διαβήτη του πάνω στο πρόσωπο της γης» κατά την μετάφραση Βασιλέως Ιακώβου. Το θέμα λέγεται ότι ήταν ένα από τα «οράματα» που βιώνε ο Μπλέικ και είχε μια ιδιαίτερη ευχαρίστηση από την παραγωγή των εκτυπώσεων. Το αντίγραφο που ανατέθηκε από τον Τέιθαμ τις τελευταίες ημέρες της ζωής του Μπλέικ, για ποσό των χρημάτων που υπερέβαινε οποιαδήποτε προηγούμενη πληρωμή για το έργο του, χρωματίστηκε από τον καλλιτέχνη ενώ ήταν καθηλωμένος στο κρεβάτι του. Μετά τις αναθεωρήσεις του,  λέγεται ότι ο Μπλέικ,

> το πέταξε, και με έναν αέρα πανηγυρικού θρίαμβου αναφώνησε, «Ορίστε, αυτό είναι! Δεν μπορώ να το φτιάξω.»
> 
> 

Η εικόνα χρησιμοποιήθηκε ως εξώφυλλο για το βιβλίο του Στήβεν Χώκινγκ *Ο Θεός Δημιούργησε τους Ακέραιους*.

Πινακοθήκη σωζόμενων αντιγράφων
-------------------------------

* Ο Αρχαίος των Ημερών, στο αντίγραφο Β του Ευρώπη μια Προφητεία στην Βιβλιοθήκη του Πανεπιστημίου Γλασκόβης Ο Αρχαίος των Ημερών, στο αντίγραφο Β του *Ευρώπη μια Προφητεία* στην Βιβλιοθήκη του Πανεπιστημίου Γλασκόβης
* Ο Αρχαίος των Ημερών, στο αντίγραφο D του Ευρώπη μια Προφητεία στο Βρετανικό Μουσείο Ο Αρχαίος των Ημερών, στο αντίγραφο D του *Ευρώπη μια Προφητεία* στο Βρετανικό Μουσείο
* Ο Αρχαίος των Ημερών, στο αντίγραφο E του Ευρώπη μια Προφητεία στη Βιβλιοθήκη του ΚογκρέσουΟ Αρχαίος των Ημερών, στο αντίγραφο E του *Ευρώπη μια Προφητεία* στη Βιβλιοθήκη του Κογκρέσου
* Ο Αρχαίος των Ημερών, στο αντίγραφο Η του Ευρώπη μια Προφητεία στη Βιβλιοθήκη ΧιούτονΟ Αρχαίος των Ημερών, στο αντίγραφο Η του *Ευρώπη μια Προφητεία* στη Βιβλιοθήκη Χιούτον
* Ο Αρχαίος των Ημερών, στο αντίγραφο K του Ευρώπη μια Προφητεία στο Μουσείο ΦιτζγούλλιαμΟ Αρχαίος των Ημερών, στο αντίγραφο K του *Ευρώπη μια Προφητεία* στο Μουσείο Φιτζγούλλιαμ

Παραπομπές
----------

1. 1 2  Gilchrist (1863). pp. 379-380
2. ↑  «Object details». *Catalogue search*. London: British Museum. Αρχειοθετήθηκε από το πρωτότυπο στις 16 Οκτωβρίου 2012. Ανακτήθηκε στις 1 Μαρτίου 2010.
3. 1 2  Smith, John Thomas (1829). «"Blake"». *Nollekens and his times*. **2**. London: Henry Colburn. σελίδες 473, 485 & footnote.
4. ↑  «ἡνίκα ἡτοίμαζε τὸν οὐρανόν, συμπαρήμην αὐτῷ, καὶ ὅτε ἀφώριζε τὸν ἑαυτοῦ θρόνον ἐπ᾿ ἀνέμων» στην Μετάφραση των Ο΄.  
«Ότε ητοίμαζε τους ουρανούς, εγώ ήμουν εκεί, ότε περιέγραφε κάμαραν υπεράνω του προσώπου της αβύσσου» στην μετάφραση Νεοφύτου Βάμβα.  
«Οταν εδημιουργούσε και ενηρμόνιζε το ουράνιον σύμπαν, ήμουν εγώ μαζή με αυτόν, όπως και όταν ώριζε και εστήριζε τον θρόνον του επί πτερύγων ανέμων» στην μετάφραση Ιωάννη Κολιτσάρα.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ο Αρχαίος των Ημερών** |